Diari Oficial de la Generalitat Valenciana


Sumari del DOGV 9915, del 14-08-2024 (2024/8431)

Informació pública del Programa d'actuació integrada per al desenrotllament de l'UA-18.
---------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8431

CVE
:   SSYF-V-5224-0218

Data del document
:   26-07-2024

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * pla d'urbanisme

Expedient: 637815E

Relació de fets

Primer. En data 18 de febrer de 2020, Vicente Segui Moreno, amb DNI 98481424S, en nom i representació de Harri Hegoalde 2, SA, amb CIF T00290540, i domicili a efecte de notificacions al carrer d’Ercilla número 24, 2o de Bilbao (CP 48827 - Bizkaia), va presentar una sol·licitud d'inici del procediment per a l'aprovació d'un Pla de reforma interior de la unitat d'execució número 18, de sòl urbà, del Pla general de Benicarló, a la qual adjunta un esborrany del pla i el document inicial estratègic, i justifica l'aplicació del procediment simplificat d'avaluació ambiental i territorial estratègica.

Segon. Després de la corresponent tramitació administrativa, la Junta de Govern Local, òrgan ambiental municipal, en la sessió que va tindre lloc en data 3 de maig de 2021, va resoldre «emetre un informe ambiental i territorial estratègic favorable en relació amb la versió preliminar del Pla de reforma interior de la UE número 18 Pla general, presentada en data 18.02.2020, per la societat mercantil Harri Hegoalde 2, SAO, i resoldre l'avaluació ambiental i territorial estratègica pel procediment simplificat, per considerar que aquest document de planejament no té efectes significatius sobre el medi ambient i el territori, d'acord amb els criteris establits en l'annex VIII de la LOTUP, i amb els informes tècnics que consten en l'expedient, tot condicionat al compliment de les indicacions observades per l'arquitecta municipal en el seu informe de data 18.12.2020 (...)».

Tercer. En data 4 de juliol de 2024, la mercantil Harri Hegoalde 2 SA.O., ha presentat la documentació requerida pels serveis tècnics municipals.

Quart. En data 18 de juliol de 2024, l'arquitecta municipal, la Sra. Mora Martínez, ha emès un informe que conclou que «El Programa d'actuació integrada ha superat la fase d'avaluació ambiental, perquè incorpora una modificació detallada del planejament urbanístic. S'emet un informe favorable sobre la continuació de la seua tramitació, conforme al que s'estableix en l'article 61 del DL 1/2021 pel qual s'aprova el text refós de la Llei d'ordenació del territori, urbanisme i paisatge.

Els organismes als quals s'ha de sol·licitar un informe són aquells que estiguen afectats per la legislació sectorial. En aquest sentit, se sol·licitarà un informe al Servei d'Ordenació Territorial de Castelló. Atés que la modificació de planejament reordena l'àmbit i situa la zona verda en una disposició diferent, de manera prèvia a l'aprovació definitiva del document, s’ha de sol·licitar un dictamen del Consell Jurídic Consultiu de la Comunitat Valenciana».

Cinquè. Vist l'informe favorable de l'arquitecta municipal de data 18 de juliol de 2024.

Sisè. Vist l'informe del TAG d'Urbanisme de data 24 de juliol de 2024.

*Fonaments de dret*

Preceptua l'article 67.1 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (d'ara en avant, TRLOTUP) que: «Els plans es revisaran o modificaran pel procediment previst en aquest text refós amb caràcter general per a la seua aprovació excepte previsió legal específica».

Preceptua l'article 45 del TRLOTUP que «1. Els plans que estan subjectes a avaluació ambiental i territorial estratègica ordinària s'elaboraran seguint el procediment establit en el capítol II següent. 2. Els plans que estan subjectes a avaluació ambiental i territorial estratègica simplificada s'elaboraran seguint el procediment establit en els articles 52 i 53 d'aquest text refós i en el capítol III del present títol si es conclou amb l'informe ambiental i territorial estratègic(...)».

Preceptua l'article 46.1 del TRLOTUP que «1. Són objecte d'avaluació ambiental i territorial estratègica ordinària els plans, així com les seues modificacions, que s'adopten o aproven per una administració pública i l'elaboració i l'aprovació de la qual estiga exigida per una disposició legal o reglamentària o per acord del Consell, quan: a) Establisquen el marc per a la futura autorització de projectes legalment sotmesos a avaluació d'impacte ambiental relatius a: agricultura, ramaderia, silvicultura, pesca, energia, mineria, indústria, transport, gestió de residus, gestió de recursos hídrics, riscos naturals i induïts, ocupació del domini públic maritimoterrestre, telecomunicacions, turisme, ordenació del territori urbanitzat o rural, o de l'ús del sòl. b) Requerisquen una avaluació conforme a la normativa comunitària, estatal o autonòmica reguladora de la Xarxa Ecològica Europea Natura 2000. c) L'Estratègia Territorial de la Comunitat Valenciana, els plans d'acció territorial, els plans generals estructurals, els projectes d'inversions estratègiques sostenibles o qualssevol altres plans i aquelles modificacions dels abans enunciats que establisquen o modifiquen l'ordenació estructural, i així ho establisca l'òrgan ambiental.».

Preceptua l'article 46.3 del TRLOTUP que: «L'òrgan ambiental ha de determinar si un pla ha d'estar subjecte a avaluació ambiental i territorial estratègica simplificada o ordinària en els següents supòsits: a) Les modificacions menors dels plans esmentats en l'apartat 1. b) Els plans esmentats en l'apartat 1 que establisquen l'ús, a nivell municipal, de zones de reduïda extensió. Queden inclosos en aquests supòsits aquells plans que suposen una nova ocupació de sòl no urbanitzable per a realitzar operacions puntuals de reordenació o ampliació limitada de vores de sòls consolidats, als quals es refereix l'article 76.3.b d'aquest text refós, llevat que s'establisca la seua no necessitat en la declaració ambiental i territorial del pla general estructural. c) Els plans que, establint un marc per a l'autorització en el futur de projectes, no complisquen els altres requisits esmentats en l'apartat 1. L'òrgan ambiental ha de resoldre sobre aquests casos tenint en consideració els criteris de l'annex VIII d'aquest text refós, o disposició reglamentària aprovada mitjançant el Decret del Consell que ho modifique.».

Preceptua l'article 49.2 del TRLOTUP que: «L'òrgan ambiental serà l'ajuntament del terme municipal de l'àmbit del planejament objecte de l'avaluació ambiental (...) en els següents casos: a) En els instruments de planejament urbanístic que afecten exclusivament l'ordenació detallada del sòl urbà definida en el present text refós (...)».

A l'Ajuntament de Benicarló, l'òrgan ambiental és la Junta de Govern Local, en virtut de la delegació de competències efectuada pel Decret d'Alcaldia de 10 de juliol de 2023.

Com ja s'ha assenyalat en paràgrafs anteriors, la Junta de Govern Local, en la sessió que va tindre lloc en data 3 de maig de 2021, ja va acordar «emetre informe ambiental i territorial estratègic favorable en relació amb la versió preliminar del Pla de reforma interior de l'UE número 18 Pla general, presentada en data 18.02.2020, per la societat mercantil Harri Hegoalde 2, SAO, i resoldre l'avaluació ambiental i territorial estratègica pel procediment simplificat, per considerar que aquest document de planejament no té efectes significatius sobre el medi ambient i el territori, d'acord amb els criteris establits en l'annex VIII de la LOTUP, i amb els informes tècnics que consten en l'expedient (...)».

De conformitat, doncs, amb les premisses exposades, la tramitació dels plans no subjectes a avaluació ambiental i territorial estratègica ordinària està establida en l'article 61 del TRLOTUP, al tenor del qual: «1. Quan un pla no estiga subjecte al procediment ordinari d'avaluació ambiental i territorial estratègica, una vegada realitzades les actuacions previstes en els articles 52 i 53 d'aquest text refós, s’han de seguir els següents tràmits:

a) Informació pública durant un període mínim de quaranta-cinc dies i assegurar, almenys, les mesures mínimes de publicitat exigides per l'article 55.2 d'aquest text refós (...).

b) Durant el mateix termini d'informació pública s’ha de consultar els organismes afectats, i demanar-los els informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades. La falta d'emissió dels informes esmentats en el termini establit permetrà seguir la tramitació de les actuacions en els termes establits en l'article 55.4. Quan els informes a què fa referència el present títol hagen de ser emesos per l'Administració General de l'Estat, s’han de sotmetre al que disposa la legislació estatal que siga aplicable.

c) Si, a conseqüència d'informes i al·legacions, es pretén introduir canvis substancials en la proposta de pla, abans d'adoptar-los s’han de comunicar a les parts interessades i, mitjançant una resolució de l'alcaldia, s’han de sotmetre a informació pública durant el termini de vint dies, acompanyats dels informes i al·legacions que sustenten la modificació proposada (...). En el cas d'introducció de canvis substancials en la proposta d'un pla que haguera sigut objecte d'un procediment simplificat d'avaluació ambiental i territorial estratègica, per absència d'efectes significatius sobre el medi ambient i el territori, és necessari requerir a l'òrgan ambiental un informe que determine si les modificacions que es pretenen introduir no tindran efectes significatius sobre el medi ambient i el territori o si requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori.

d) Una vegada concloses les anteriors actuacions, el pla s’ha de sotmetre a aprovació del Ple de l'Ajuntament o l’òrgan que corresponga. Quan es modifique l'ordenació estructural, l'aprovació definitiva correspon a la conselleria competent en urbanisme. Els plans que tinguen per objecte una diferent zonificació o ús urbanístic de zones verdes previstes requereixen un dictamen previ del Consell Jurídic Consultiu de la Comunitat Valenciana.

2. L'acord d'aprovació definitiva, juntament amb les seues normes urbanístiques, es publicaran perquè entre en vigor en el butlletí oficial de la província. Quan l'aprovació definitiva siga municipal, abans de la seua publicació, s’ha de remetre una còpia digital del pla a la conselleria competent en matèria d'ordenació del territori i urbanisme per a la seua inscripció en el Registre Autonòmic d'Instruments de Planejament Urbanístic.».

En virtut de l'anterior,

RESOLC

*Primer*

Sotmetre l'alternativa tècnica i la proposició juridicoeconòmica del PAI per al desenvolupament de la UE número 18 del PGOU, presentades en data 4 de juliol de 2024 per la mercantil Harri Hegoalde 2 SAO, a informació pública mitjançant anuncis publicats en el *Diari Oficial de la Generalitat Valenciana*  (DOGV) i en un periòdic d'àmplia difusió. A aquest efecte, es concedeix un termini de quaranta-cinc dies hàbils, comptadors des del sendemà de la publicació de l'anunci en el DOGV, per a presentar-hi les al·legacions que es consideren oportunes. L'alternativa tècnica de l’esmentat PAI està integrada pel Pla de reforma interior de la UE número 18 del PGOU; el document d'homologació; l'estudi d'integració paisatgística; el projecte d'urbanització i la proposició juridicoeconòmica de l’esmentat PAI està integrada per una memòria i un conveni urbanístic. Tant l'alternativa tècnica com la proposició juridicoeconòmica del PAI de referència està a la disposició de les persones interessats en l'adreça electrònica https://www.benicarlo.org/urb/purb-pg-ua18.php3, o bé presencialment, en el Departament d'Urbanisme municipal situat al carrer del Doctor Pera, núm. 5, planta 3a, en horari d'atenció al públic (de 9.00 hores a 14.00 hores).

*Segon*

Sotmetre el Pla de reforma interior de la UE número 18 del PGOU, així com el document d'homologació i l'estudi d'integració paisatgística que l'acompanyen, presentats en data 4 de juliol de 2024, per la mercantil Harri Hegoalde 2, SAU, a consulta, per un període de quaranta-cinc dies hàbils, del Servei Territorial d'Urbanisme de Castelló, del Departament de Policia Local de l'Ajuntament de Benicarló i del Departament de Medi Ambient de l'Ajuntament de Benicarló.

*Tercer*

Sotmetre el Pla de reforma interior de la UE número 18 del PGOU i el Projecte d'urbanització del PAI per al desenvolupament de la UE número 18 del PGOU a informe d'Iberdrola Distribución Eléctrica SAU, en relació amb el subministrament d'energia elèctrica a l'àmbit urbanístic, i de SOREA, Sociedad Regional de Abastecimiento de Agua, SAU, en relació amb el subministrament d'aigua i amb el sanejament de l'àmbit.

*Quart*

L'aprovació, si escau, de la planificació urbanística proposada requeriria d’un dictamen previ del Consell Jurídic Consultiu de la Comunitat Valenciana, en tenir per objecte una diferent zonificació o ús urbanístic de zones verdes previstes en l'actual PGOU.

*Cinquè*

Notificar la present resolució als titulars de sòl de l'àmbit de l'actuació urbanística.

*Sisè*

Notificar la present resolució a la mercantil Harri Hegoalde 2 SAO, als efectes oportuns.

  

Benicarló, 26 de juliol de 2024

Juan Pascual Sorlí Achell

Regidor delegat d'Urbanisme i Activitats